Διονυσίου Σολωμού *Η Καταστροφή των Ψαρών*

***(Κρατάμε επαφή…. Σε καμιά περίπτωση δεν θα συμπεριληφθεί στην εξετάστεα ύλη)***

***Το μάθημά μας σε γενικές γραμμές***

1. Αφόρμηση: 1) Από το όνομα του ποιητή 2) Από τις γνώσεις σας για την επέτειο της 25ης 3) Από το εισαγωγικό του βιβλίου 4) Από τον πίνακα του Γύζη που πλαισίωσε την παράδοση
2. Ανάγνωση του επιγράμματος και ερμηνεία με βάση τις ακόλουθες ερωτήσεις**:**
3. Ποιες λέξεις και φράσεις δείχνουν την καταστροφή των Ψαρών;
4. Τι περιμένει τα παλικάρια μετά τη θυσία τους;
5. Άρα ποια είναι αυτή η γυναίκα;
6. Ποια αντίθεση υπάρχει ανάμεσα στο κατεστραμμένο τοπίο και την ανθρώπινη παρουσία;
7. Πώς παριστάνει τη δόξα ο Γύζης; Πώς συνδέεται η μορφή της με το ποίημα του Σολωμού;
8. Ανάθεση εργασιών/μπορεί να είναι και ομαδικές το πολύ ανά τρία άτομα **(σημείωση που αφορά όλες τις εργασίες: α. Θα έχουν έκταση το πολύ 400 περίπου λέξεων αλλά όχι λιγότερο από 250 β. Μπορεί να βρίσκονται σε οποιαδήποτε μορφή ηλεκτρονική μορφή που θα μου σταλεί για να μπορούμε να τις δούμε στα επόμενα διαδικτυακά μαθήματα λογοτεχνίας)**
	1. **Διονύσιος Σολωμός**: Πληροφορίες για τη ζωή του, τη γλώσσα που χρησιμοποιεί και τα ποιήματά του. Από ό,τι βρείτε θα κάνετε επιλογή (**όχι** αντιγραφή- επικόλληση) και θα είναι καλογραμμένα. Μπορείτε να πλαισιώσετε το κείμενό σας με φωτογραφίες ή άλλο υλικό της αρεσκείας σας
	2. **Το ποιητικό είδος του επιγράμματος.** Λίγες πληροφορίες για το τι είναι επίγραμμα και να παρουσιαστούν 3-4 γνωστά επιγράμματα στα αρχαία ελληνικά ή στα νέα ελληνικά ή και σε άλλες γλώσσες αγγλικά, γερμανικά ή γαλλικά (μπορείτε να ζητήσετε βοήθεια από τις καθηγήτριες ξένων γλωσσών/τα αρχαία ελληνικά και τα ξενόγλωσσα θα έχουν απόδοση και στα νέα ελληνικά)
	3. **Πίνακες ζωγραφικής εμπνευσμένοι από την Ελληνική επανάσταση.** (Ένας πίνακας ανά εργασία που θα συνοδευέται από σύντομη περιγραφή, το όνομα του καλλιτέχνη, σύντομη αναφορά στο γεγονός από το οποίο είναι εμπνευσμένο)

**2η /3η διδακτική ώρα: Παρουσίαση εργασιών** και όχι ανάθεση άλλων εργασιών για κάποια μαθήματα, θα παρουσιάζουμε μόνο! Φροντίζουμε απλά να έχουμε κάθε φορά εργασίες προς παρουσίαση… Είναι κατανοητό νομίζω…ε; Απορίες στο ομαδικό viber για να μην επαναλαμβανόμαστε… εντάξει παιδιά;

**4η διδακτική ώρα:** Θα συνοψίσουμε το **θέμα και το περιεχόμενο** και θα αναφερθούμε αναλυτικότερα σε: 1. **Είδος/στιχουργική** (μέτρο, ομοιοκαταληξία μεικτή πλεχτή, ζευγ κλπ) ανάπαιστος 10σύλλαβοι παροξ., 9σύλλαβοι οξύτονοι

2. **Εφραστικά μέσα (**Εικόνες, μεταφορές, προσωποποίηση, παρηχήσεις)

3.**Γλώσσα (**απλή, καθημερινή, προσεκτικά επιλεγμένη όπως και ο συνδυασμός των ουσ., ρημ., επιθ.)

4.**Ύφος** (υμνητικό, ηρωικό, μεγαλοπρεπές με πένθιμο τόνο. Το ύφος εξυπηρετείται από τα εκραστικά μέσα και τον ανάπαιστο με τον αργό ρυθμό)

5**. Αφηγηματικά** (ετεροδιηγητικός, περιγραφή, σχήμα κύκλου, κυκλική δομή)

ΙΣΤΟΡΙΚΑ ΣΤΟΙΧΕΙΑ: ΙΟΥΝΙΟΣ 1824, Αντώνης Βρατσάνος, Φρούριο Μαύρη Ράχη, ανατίναξη, πολλοί νεκροί. Διέφυγαν 3000 από 30000 συνολικά)

ΜΕΛΟΠΟΙΗΣΗ:3 Τσακασιάνος, Μάντζαρος, Parisini,